
12 DR.30.09.13 

 
Tuan M. Kulasegaran [Ipoh Barat]: Yang Berhormat Ipoh Barat, boleh?  

Dato’ Seri Tiong King Sing [Bintulu]: Terima kasih Tuan Yang di-Pertua dan 

terima kasih Yang Berhormat Timbalan Menteri atas jawapan. Cukup jelas, cukup terang 
tetapi kadang-kadang mungkin kita tidak lihat kepada syarikat-syarikat kecil ataupun kilang-
kilang kecil. Kadang-kadang dasar memang untuk orang tempatan, tetapi banyak kilang 
ataupun syarikat-syarikat kecil mengambil pekerja asing dari luar negara. Pekerja asing 
masuk kilang ataupun pekerja-pekerja masuk ke negara kita kena bayar levi, kebajikan pun 
kena bayar levi. Pada masa yang sama, dia kena tanggung gaji minimum tetapi kilangnya 
kecil ataupun syarikat kecil, keuntungannya pun kecil. Kita suruh dia tanggung gaji 
minimum dan levi itu, macam mana dia boleh hidup? Kadang-kadang saya rasa 
kementerian belum lagi ada solution untuk selesaikan masalah mereka. Saya mahu tanya 
soalan tambahan ini, apakah rancangan atas bantuan, contoh macam insentif-insentif untuk 
membantu syarikat-syarikat kecil atau kilang-kilang kecil ini? Minta saya punya bekas 
Setiausaha BNBBC tolong jawab.  

Timbalan Yang di-Pertua [Dato' Haji Ismail bin Haji Mohamed Said]: Ya, bekas 

pengerusi dan bekas setiausaha.  

Dato' Haji Ismail bin Haji Abd. Muttalib: Terima kasih Tuan Yang di-Pertua dan 

terima kasih Yang Berhormat Bintulu. Bos lama saya yang cukup baik dan soalannya pun 
baik.  

Tuan Yang di-Pertua, bagi kerajaan kita tidak boleh hendak mengasingkan, 
membezakan antara pekerja asing dan tempatan dari segi pembayaran gaji. Ini kerana kita 
tertakluk kepada Undang-undang Buruh Antarabangsa dan kita adalah sebuah negara yang 
terlibat dalam Perjanjian Buruh Antarabangsa. Kita juga telah bersetuju dengan pakatan itu. 
Cuma saya rasa soalan yang dikemukakan oleh bekas Chairman BNBBC ini cukup baik.  

Dato’ Seri Tiong King Sing [Bintulu]: Bukan, itu memang baik, dasar itu 

memang kita setuju. Saya mahu tanya apa insentif.  

Dato' Haji Ismail bin Haji Abd. Muttalib: Ya, saya hendak jawab ini Dato’ Seri. 

Jadi sebab itulah antara mekanisme yang telah pun saya berikan tadi ialah antaranya bagi 
PKS ataupun syarikat kecil yang menggaji pekerja asing ini yang melaksanakan gaji 
minimum, kerajaan turut membuat beberapa perubahan dasar seperti pembayaran levi. 
Maknanya kalau katalah syarikat itu membayar RM900 gaji minimum, levi yang dikenakan 
kepadanya adalah RM400 lebih. Jadi dia boleh buat adjustment supaya levi itu dipotong, 
dikurangkan. Saya sudah sebutkan tadi, memberikan kebenaran kepada majikan untuk 
membuat potongan gaji secara blanket bagi kemudahan perumahan yang diberikan dengan 

kadar maksimum.  

Jadi sebab itulah dalam melaksanakan PKS ini, kita memberikan kepada 600 ribu 
syarikat ini untuk mereka melanjutkan pelaksanaan gaji minimum ini kepada Disember 
tahun ini, hujung tahun ini. Antara kelonggaran yang telah diberi termasuklah levi itu boleh 
diselaraskan. Saya ingat Yang Berhormat Bintulu, saya boleh berikan secara ini sebab 
pekerja asing ini, apabila dia bekerja dengan syarikat kecil, mereka biasa mendapat faedah 
perumahan percuma, furniture mungkin percuma, levi kena bayar. Jadi kalaulah kita bagi, 
disyaratkan semua sekali ini RM900 plus katalah levi RM400 plus, bayar percuma 

perumahan dan lain-lain, mungkin dia akan terpaksa membayar gaji lebih hampir RM2,000. 
Ini bebanan yang cukup besar kepada majikan yang kecil ini. Oleh sebab itu kerajaan 
memberikan kelonggaran itu. Jadi sistem atau calculation, perkiraan itu bolehlah dibuat. 
Saya ingat Yang Berhormat Bintulu boleh jumpa dengan saya dan saya boleh jelaskan. 
Terima kasih Tuan Yang di-Pertua.  

 

5. Datuk Seri Reezal Merican [Kepala Batas] minta Perdana Menteri menyatakan 

memberikan sedikit rasional kepada tindakan Petronas Carigali Sdn. Bhd. (PCSB) 
menubuhkan sebuah anak syarikat bernama Vestigo Petroleum baru-baru ini. Apakah 
bidang tumpuan anak syarikat PCSB yang baru ini. Apakah ia tidak menyebabkan crowded 
effect kepada syarikat-syarikat tempatan yang turut terlibat dalam bidang dan industri yang 
sama. 



Tuan M. Kulasegaran [Ipoh Barat]: Yang Berhormat Ipoh Barat, boleh? Dato' Seri Tiong King Sing [Bintulu]: Terima kasih Tuan Yang di-Pertua dan terima kasih Yang Berhormat Timbalan Menteri atas jawapan. Cukup jelas, cukup terang tetapi kadang-kadang mungkin kita tidak lihat kepada syarikat-syarikat kecil ataupun kilang- kilang kecil. Kadang-kadang dasar memang untuk orang tempatan, tetapi banyak kilang ataupun syarikat-syarikat kecil mengambil pekerja asing dari luar negara. Pekerja asing masuk kilang ataupun pekerja-pekerja masuk ke negara kita kena bayar levi, kebajikan pun kena bayar levi. Pada masa yang sama, dia kena tanggung gaji minimum tetapi kilangnya kecil ataupun syarikat kecil, keuntungannya pun kecil. Kita suruh dia tanggung gaji minimum dan levi itu, macam mana dia boleh hidup? Kadang-kadang saya rasa kementerian belum lagi ada solution untuk selesaikan masalah mereka. Saya mahu tanya soalan tambahan ini, apakah rancangan atas bantuan, contoh macam insentif-insentif untuk membantu syarikat-syarikat kecil atau kilang-kilang kecil ini? Minta saya punya bekas Setiausaha BNBBC tolong jawab. Timbalan Yang di-Pertua [Dato' Haji Ismail bin Haji Mohamed Said]: Ya, bekas pengerusi dan bekas setiausaha. Dato' Haji Ismail bin Haji Abd. Muttalib: Terima kasih Tuan Yang di-Pertua dan terima kasih Yang Berhormat Bintulu. Bos lama saya yang cukup baik dan soalannya pun baik. Tuan Yang di-Pertua, bagi kerajaan kita tidak boleh hendak mengasingkan, membezakan antara pekerja asing dan tempatan dari segi pembayaran gaji. Ini kerana kita tertakluk kepada Undang-undang Buruh Antarabangsa dan kita adalah sebuah negara yang terlibat dalam Perjanjian Buruh Antarabangsa. Kita juga telah bersetuju dengan pakatan itu. Cuma saya rasa soalan yang dikemukakan oleh bekas Chairman BNBBC ini cukup baik. Dato' Seri Tiong King Sing [Bintulu]: Bukan, itu memang baik, dasar itu memang kita setuju. Saya mahu tanya apa insentif. Dato' Haji Ismail bin Haji Abd. Muttalib: Ya, saya hendak jawab ini Dato' Seri. Jadi sebab itulah antara mekanisme yang telah pun saya berikan tadi ialah antaranya bagi PKS ataupun syarikat kecil yang menggaji pekerja asing ini yang melaksanakan gaji minimum, kerajaan turut membuat beberapa perubahan dasar seperti pembayaran levi. Maknanya kalau katalah syarikat itu membayar RM900 gaji minimum, levi yang dikenakan kepadanya adalah RM400 lebih. Jadi dia boleh buat adjustment supaya levi itu dipotong, dikurangkan. Saya sudah sebutkan tadi, memberikan kebenaran kepada majikan untuk membuat potongan gaji secara blanket bagi kemudahan perumahan yang diberikan dengan kadar maksimum. Jadi sebab itulah dalam melaksanakan PKS ini, kita memberikan kepada 600 ribu syarikat ini untuk mereka melanjutkan pelaksanaan gaji minimum ini kepada Disember tahun ini, hujung tahun ini. Antara kelonggaran yang telah diberi termasuklah levi itu boleh diselaraskan. Saya ingat Yang Berhormat Bintulu, saya boleh berikan secara ini sebab pekerja asing ini, apabila dia bekerja dengan syarikat kecil, mereka biasa mendapat faedah perumahan percuma, furniture mungkin percuma, levi kena bayar. Jadi kalaulah kita bagi, disyaratkan semua sekali ini RM900 plus katalah levi RM400 plus, bayar percuma perumahan dan lain-lain, mungkin dia akan terpaksa membayar gaji lebih hampir RM2,000. Ini bebanan yang cukup besar kepada majikan yang kecil ini. Oleh sebab itu kerajaan memberikan kelonggaran itu. Jadi sistem atau calculation, perkiraan itu bolehlah dibuat. Saya ingat Yang Berhormat Bintulu boleh jumpa dengan saya dan saya boleh jelaskan. Terima kasih Tuan Yang di-Pertua. 5. Datuk Seri Reezal Merican [Kepala Batas] minta Perdana Menteri menyatakan memberikan sedikit rasional kepada tindakan Petronas Carigali Sdn. Bhd. (PCSB) menubuhkan sebuah anak syarikat bernama Vestigo Petroleum baru-baru ini. Apakah bidang tumpuan anak syarikat PCSB yang baru ini. Apakah ia tidak menyebabkan crowded effect kepada syarikat-syarikat tempatan yang turut terlibat dalam bidang dan industri yang sama.